แม่มดสาวหัวใจกุ๊กกิ๊ก

แม่มดสาวหัวใจกุ๊กกิ๊ก  เป็นการ์ตูนญี่ปุ่น เรื่องและภาพโดย โมโยโคะ อันโนะ ของสำนักพิมพ์โคดันฉะและสร้างเป็นอนิเมะ ความยาวทั้งหมด 51 ตอน ในประเทศไทย Sugar Sugar Rune ได้รับลิขสิทธิ์จัดพิมพ์โดยสำนักพิมพ์บงกช และออกจำหน่ายในรูปแบบวีซีดี ลิขสิทธิ์โดยโรส มีเดีย แอนด์ เอ็นเตอร์เทนเมนท์ มีทั้งหมด 25 แผ่น
== เนื้อเรื่อง ==
ช็อกโกล่า แม่มดจอมแก่น และ วานิลา แม่มดผู้อ่อนโยน ทั้ง2มาจากโลกแม่มด ได้ลงมายังโลกมนุษย์เพื่อปฏิบัติภารกิจ นั่นคือการเก็บหัวใจจากมนุษย์ โดยทั้ง 2 ต้องแข่งขันกันเพื่อครอบครองตำแหน่งราชินีแห่งโลกเวทมนตร์ ในระหว่างการแข่งขันทั้ง 2 คนต่างได้เรียนประสบการณ์จากโลกมนุษย์ทั้งด้านดีและด้านร้าย และสิ่งที่เหนือกว่าการแข่งขันแย่งชิงตำแหน่งราชินี นั่นคือ มิตรภาพและน้ำใจ สิ่งเหล่านี้จะทำให้ความฝันของพวกเธอเป็นจริงได้หรือไม่
== ตัวละคร ==
คาโตะ ช็อกโกล่า (加藤 ショコラ) / ช็อกโกล่า เมเยอร์ (Chocola Meilleure)
เกิด: 13 สิงหาคม
สูง: 154 ซม.
ช็อกโกล่าเป็นเด็กหญิงที่นิสัยร่าเริง รักสนุก และชอบใช้กำลัง มีคำพูดติดปากที่ฟังแล้วชวนสะดุ้งคือ "จะชกให้กระเด็นเลย!"เป็นคนจิตใจดี ชอบช่วยเหลือคนอื่น เธอเป็นขวัญใจของเด็กผู้ชายทุกคนในโลกเวทมนตร์ มีความพยายามที่จะเก็บหัวใจแต่ก็ไม่ค่อยสำเร็จนัก เรียกได้ว่า แพ้วนิลาเป็นประจำ แต่สุดท้ายช็อกโกล่าก็ได้เป็นพระราชินี (ในมังงะ ช็อกโกล่าไม่ได้เป็นพระราชินี) (ในอนิเมะ ช็อกโกล่า จะมีชุดแม่มดสีชมพู) เธอมีความชอบบางอย่างที่ไม่ค่อยจะเหมือนใคร คือ ชอบเล่นไล่จับคน และของกินที่ชอบ คือ ช็อคโกแล็ต และลูกอมกระดูก
ไอสึ วานิลลา(วานิลา) (愛須 バニラ) / วานิลา  มิลซ์ (Vanilla Mieux)
เกิด: 13 มีนาคม
สูง: 150 ซม.
เพื่อนสนิทของช็อกโกล่า เป็นลูกของควีนแคนดี้ มีนิสัยอ่อนหวาน ขี้อาย ใจดี และฉลาด เก็บหัวใจได้อย่างมากมายเพราะหน้าตาที่น่ารักกับบุคลิกที่น่าเอ็นดู มีช่วงเวลาที่ทะเลาะกับช็อกโกล่าเพราะปีแอร์เป่าหู จึงกลายเป็นเจ้าหญิงแห่งโอกูล แต่สุดท้ายก็คืนดีกัน วานิลาได้เป็นพระราชินีแต่เสียสละให้ช็อกโกล่าเพราะอยากเปิดร้านเค้กในโลกเวทมนตร์ (ในมังงะ วานิลาได้เป็นพระราชินี) (ในอนิเมะ วานิลา จะมีชุดแม่มดสีม่วง)
ดุ๊ค (Duke)/พอลวาวูล
เกิด: 26 มีนาคม (30 ปี เทียบกับมนุษย์)
ส่วนสูง: เท่ากล่องบุหรี่
สัตว์เลี้ยงเวทมนตร์ของช็อกโกล่า เป็นกบ (เดิมทีแล้วดุ๊ค เป็นพ่อมด แต่ร่ายคาถาผิด จึงถูกกลายเป็นกบ) และยังเป็นน้องชายของซินนาม่อนและน้าของช็อกโกล่า มีนิสัยชอบแอบหนีเที่ยว หลงตัวเองในบางครั้ง แต่บางครั้งก็ให้คำแนะนำที่เป็นประโยชน์แก่ช็อกโกล่าได้เหมือนกันคำที่พูดบางตอนเช่น เรื่องเล็กๆเคโระไม่เรื่องใหญ่ๆเคโระทำ
แบลงก้า (Blanca)/ ริวบี้
เกิด: 4 กันยายน
สูง: 8.5 ซม.
สัตว์เลี้ยงเวทมนตร์ของวานิลา เป็นหนู (เป็นแม่มดเช่นเดียวกับดุ๊ค เพราะมีความรักให้มนุษย์ จึงต้องอยู่ในร่างหนู เป็นเวลา 100 ปี) มีนิสัยเย่อหยิ่ง เจ้าเล่ห์ ร้ายกาจ และมักจะทำทุกวิถีทางเพื่อให้วานิลาได้เก็บหัวใจเป็นจำนวนมากๆ โดยบางครั้งมักจะไม่สนวิธีการที่จะใช้ว่าจะทำให้คนอื่นเดือดร้อนแค่ไหน แต่ก็มีความจงรักภักดีกับวานิลาเป็นที่สุด
ร็อกกิ้น โรบิน
เกิด: 7 พฤศจิกายน
สูง: 188 ซม.
อาจารย์ที่สอนเวทมนตร์ให้กับช็อกโกล่าและวานิลา มีนิสัยเจ้าชู้และชอบพูดจาแบบจีบปากจีบคอขี้เก๊ก พอมาอยู่ที่โลกมนุษย์ก็เป็นนักร้องวงร็อกที่ทำให้สาวๆ บนโลกมนุษย์หัวใจละลายกันมามากต่อมากแล้ว อดีตเคยเป็นทหารองครักษ์คู่กับกราเช่ (ในมังงะ โรบินรักกับชินนาม่อนแต่ต้องตายเพราะต่อสู้กับกลาส)
ปิแอร์ (Pierre)
เกิด: 27 มกราคม
สูง: 170 ซม.
เด็กหนุ่มหน้าตาดี เป็นเจ้าชายพวกโอกูล ที่ถูกลักพาตัวไปตั้งแต่เด็ก และในอดีตปิแอร์และช็อกโกลาเคยพบและสนิทกันมาก่อน ปีแอร์รักช็อกโกล่าโดยไม่รู้ตัว ในใจของปิแอร์มีหัวใจสองดวงของช็อกโกล่า ซ้อนกันอยู่ ซึ่งใจหนึ่งเป็นสีดำและอีกใจหนึ่งเป็นสีชมพู ทำให้ในตอนหลังปิแอร์ทรยศและช่วยวนและตอนจบก็ได้หมั้นกับช็อกโกล่าเพื่อผสานสองเผ่าพันธุ์เป็นหนึ่งเดียว
อูล (Houx) และ โซล (Soul)
เกิด: 6 มีนาคม
สูง: 165 ซม.
พี่น้องฝาแฝดและเป็นเพื่อนสมัยเด็กของช็อกโกล่า รับหน้าเป็นองครักษ์ให้กับช็อกโกล่า อีกทั้งสองคนยังแอบชอบช็อกโกล่าอีกด้วย
กราเช่ (Glacier)
เกิด: 26 กุมภาพันธ์
สูง: 190 ซม.
เป็นทหารองครักษ์ฝีมือดีประจำโลกเวทมนตร์ และเคยทำงานร่วมกับ ร็อกกิ้ง โรบิน มาก่อน
ซุงิยามาะ ไทจิ (杉山 タイジ)
เกิด: 18 พฤศจิกายน
สูง: 156 ซม.
มิมุระ จุน (三村 潤)
เกิด: 12 ตุลาคม
สูง: 158 ซม.
มิคาโดะ อากิระ (御門 アキラ)
เกิด: 5 ธันวาคม
สูง: 158 ซม.
เป็นเพื่อนร่วมชั้นเรียนของช็อกโกล่าและวานิลา แต่มักจะกล่าวหาช็อกโกล่า ว่าเป็นมนุษย์ต่างดาว และยังเป็นคนแรกที่ช็อกโกล่าได้หัวใจสีเหลือง และสีเขียว มาครอบครองมีสุนัขเลี้ยงชื่อฮิโรชิ
ฮิโรชิ
ส่วนสูง: 80ซม.
สุนัขเลี้ยงของมิคาโดะ อากิระ เป็นสุนัขที่ร่าเริง แอบต๊องนิดๆ
ซาคาโมโตะ มิฮารุ (坂本 ミハル)
นิชิทานิ ฮาจิเมะ''' (西谷 始)
โมริตะ เคนจิ (森田　ケンジ)
อาริจิคะ นัตซึเมะ (有坂 棗)
อิชิดะ มายุ (石田 マユ)
นานาโค วอลจูล
ควีนแคนดี้ (Queen Candy)
เกิด: 8 เมษายน
แม่ของวานิลาและเป็นราชินีประจำโลกเวทมนตร์ มีนิสัยที่อ่อนโยน มองการณ์ไกล ไม่โปรดในการทำสงคราม และมีวิจารณญาณพอตัว
ชินนามอน (ซินนามอน) (Cinnamon)
เกิด: 20 มิถุนายน
แม่ของช็อกโกล่าในอดีตเป็นราชินีแห่งโลกเวทมนตร์ แต่ได้หายตัวไปอย่างลึกลับระหว่างเกิดเรื่องกับโอกูล ความจริงแล้วในการทดสอบว่าที่ราชินีเธอได้รับการคัดเลือก แต่ต้องไปสู้กับกลาสทำให้เธอถูกสาปเป็นแมวสีดำที่อยู่กับปิแอร์ คอยช่วยเหลือช็อกโกล่าอย่างลับๆ
คิโคชิ เจ้าชายเกล็ดหิมะ (กลาส)
ราชาของเหล่าโอกูลทั้งมวล ต้องการที่จะยึดครองโลกเวทมนตร์และโลกมนุษย์ เพราะในอดีตเขาถูกเหล่าแม่มดที่ร่วมกันสร้างอาณาจักรในยุคเริ่มต้น ทรยศหักหลังอย่างเจ็บปวดแสนสาหัส จึงมีความเคียดแค้นฝังแน่นอยู่เต็มเปี่ยม
โครุนุ เมเยอร์
ส่วนสูง: 187 ซม.
เป็นคุณตาของช็อกโกล่า และเป็นพ่อของชินนามอน มีนิสัยที่จู้จี้ ซ่าแบบวัยรุ่น(แบบลืมวัย) และติงต๊องนิดๆ อีกทั้งยังมีรสนิยมชื่นชอบตุ๊กตาหมีเป็นพิเศษแต่ก็เป็นห่วงและรักซินนาม่อนพอๆกับช็อกโกล่า
วาฟเฟิล
เกิด: ไม่ปรากฏ
สูง: 130 ซม.
วาฟเฟิล เป็นเด็กผู้หญิงผมหยิกสีชมพู เสื้อสีขาวแขนกุดปลายแขนมีขนแกะ กำไลสีขาวกลม มีเคี้ยว กระโปรงสีชมพู คละกับเหลือง ใส่รองเท้าบูท และชอบอูลมากๆแต่เอาแต่ใจตัวเอง มีคู่หูคือบีและคุณแม่บ้าน (บีเปรียบเสมือนยานพาหนะของวาฟเฟิลและบีเป็นกระรอก)
== หัวใจสีต่าง ๆ มีความหมาย ==
ในชูการ์ชูการ์รูน ได้แบ่งระดับอารมณ์ออกเป็น
หัวใจสีเหลือง มีชื่อเรียกอีกชื่อคือ หัวใจสีฉิ๊งฉ่อง ซึ่งสีของหัวใจจะคล้ายกับสีของปัสสาวะ
หัวใจสีรุ้งนั้น ได้ปรากฏในการทดสอบช็อคโกล่าและวนิลาจะเห็นแค่วันเดียว
หัวใจสีดำจะถูกช็อคโกล่าผู้เป็นฟิวเตอร์ (ผู้ชำระล้าง) และหัวใจสีดำจะเปลี่ยนเป็นหัวใจสีขาว ในกรณีที่คนที่ถูกสาปเป็นสัตว์เวทย์ได้ไปจะคืนร่างเดิมแต่มีข้อห้ามคือ ห้ามเอ่ยปากขอร้อง
== ชื่อตอน ต่าง ๆ ของเรื่อง ==
มีดังต่อไปนี้
ช็อกโกล่าและดาวตกรูปหัวใจ
กบและหนูคู่อาฆาต
ชมรมหนังสือพิมพ์ บุกสัมภาษณ์
ลิปสติกเวทมนตร์สื่อรัก
ตื่นเต้นวุ่นวายครูมาเยี่ยมบ้าน
เล็งไปที่ใจ ฟันดาบแห่งรัก
ช็อกโกล่า หมดสิทธิ์เป็นว่าที่ราชินี
เดทในวันหยุดแบบสาวๆ
ศึกษาจากโรบิ้น แผนการเลิฟ เลิฟ
คนที่ให้หัวใจสีเขียว
สิ่งที่สำคัญกว่ารัก เวทมนตร์แห่งมิตรภาพ
ช็อกโกล่ากลายเป็นแมว
ใจที่ส่องประกาย การสอบของว่าที่ราชินี
นักเรียนใหม่จากโลกแม่มด
มาคะรอนสลับร่างจนปั่นป่วน
ช็อกโกล่าเป็นดารา
คุณตาบุก ประชันเต้นแห่งความรัก
ขวัญผวา ฮาโลวีนทดสอบความกล้า
ความรักน้อยๆ ของหนูแบลนก้า
หนูน้อยอยากเป็นแม่มด
วิชาเวทมนตร์ แอบดูความฝัน
ช็อกโกล่ากับวานิลลา กลายเป็นรักสามเส้าไปซะแล้ว
วิ่งเข้า วิ่งเข้า แข่งวิ่งผลัดมิตรภาพ
บ๊าย บาย กิ๊ฟรูปหัวใจ
ความลับของปิแอร์ ความลับของสมุดบันทึก
หัวใจรักในวันคริสต์มาส
หัวใจดวงเล็ก หัวใจสีแดง
เดทอันตราย ที่อะควาเรียม
คัมภีร์แห่งเวทมนตร์ ความลับของโอกูล
ประกาศสงครามกับโอกูล เฉียดฉิวที่โรงงานหัวใจ
แม่มดจอมป่วนวาฟเฟิล มาแล้ว
ช็อกโกล่า ช็อกโกแลตเต็มไปด้วยความรู้สึก
ใจแห่งมิตรภาพ ความรู้สึกแสนสำคัญ
ดาวแห่งความฝันของช็อกโกล่าและวานิลลา
วาฟเฟิลจะเป็นองค์หญิง
เบรกคุณตา แผนลับของคุณแม่บ้าน
ใจสีดำและกับดักของโอกูล
คำชวนของปิแอร์ มิตรภาพที่ตัดขาด
กำเนิดราชินีแห่งโอกุล
เข็มสีดำแห่งความริษยา
แข่งขันกับวานิลลา เครื่องเทศแห่งความลับ
ช็อกโกล่า ปิแอร์ ผจญภัยสองต่อสอง
บัตรเชิญไปงานคืนวอลซ์พอกิส
ข้อความจากแม่
แผนของปิแอร์ ใจของวานิลลา
แม่มดแอมเบิ้ลแห่งทะเลทรายโกโก้
ความทรงจำที่ถูกแช่แข็ง อดีตของปิแอร์
นัวร์และน้ำตาแห่งมิตรภาพ
การแข่งขันราชินีครั้งสุดท้าย เริ่มแล้ว!
คำถามจากยูนิคอร์น หัวใจที่ถูกทดสอบ
ใจที่ส่องประกาย ตัดสินราชินีคนต่อไป
เพลงประกอบการ์ตูนแม่มดสาวหัวใจกุ๊กกิ๊ก
เพลงเปิด
1.chocolate ni muchuu (ตอนที่1-ปัจจุบัน)
เพลงปิด
1.tsuki no mukou no sekai ของ Karia nomoto (ตอนที่1-ปัจจุบัน)
2.Date Date
== อ้างอิง ==
== แหล่งข้อมูลอื่น ==
Sugar Sugar ruin's web official form TV Tokyo 
การ์ตูนญี่ปุ่น
การ์ตูนญี่ปุ่นแนวโชโจะ
การ์ตูนแนวแฟนตาซี
ปิเอโร (บริษัท)
ตัวละครที่เป็นแม่มด
การ์ตูนสาวน้อยเวทมนตร์